Manbidż (arab. منبج‎) — miasto we Syryji, we muhafazie Aleppo. Historyjŏ miasta. W starożytności miasto Manbidż istniało pod greckim mianym "Hierapolis Bambyke" abo aramejskõ "Manbog". Było przistōnkym karawan przi drōdze do Babilonu. Mieściyło sie w nim sanktuarium regiōnalnyj boginia Atargatis, kere ôstało zniszczōne bez Krassusa w czasie rzimskij wyprawy przeciwko Partyje (53 p.n.e.). Potym przebywały sam rzimske wojska majōnce zŏdanie brōnić wschodnij granice cysŏrstwa. W Manbidżu narodziōł sie i umrził Al-Buhturi, arabski poeta z IX stoleciŏ. Tyż syryjski poeta z XX stoleciŏ Omar Abu Risza pochodziōł z Manbidżu. Wojna w Syryje. Manbidż ôstoł zajynty bez ôpozycyjõ w lipniu 2012 roku, a w 2014 przejynty bez terrorystyczne Islamske Państwo (ISIS). W czyrwniu 2016 roku miasto ôstało ôbtoczōne bez party SDF i zdobyte bez niy do 12 siyrpnia tego roku. Miasto było tyż wielokrotnie bōmbardyrowane bez miyndzynŏrodowõ koalicyjõ kerowanõ bez USA. 14 paździyrnika 2019 do Manbidżu wrōciyły sie party syryjskij armije.